LV
17.7.2023.
Eiropas Savienības Oficiālais Vēstnesis
C 252/73
Prasība, kas celta 2023. gada 25. maijā – UC Rusal/Padome (Lieta T-292/23) (2023/C 252/87) Tiesvedības valoda – angļu Lietas dalībnieki Prasītāja: United Company Rusal MKPAO (UC Rusal) (Kaļiņingrada, Krievija) (pārstāvji: N. Tuominen un L. Engelen, advokāti) Atbildētāja: Eiropas Savienības Padome
Prasījumi Prasītājas prasījumi Vispārējai tiesai ir šādi: — saskaņā ar LESD 263. pantu daļēji atcelt, pirmkārt, Padomes Lēmumu (KĀDP) 2023/572 (2023. gada 13. marts), ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (1), kā arī Padomes Īstenošanas regulu (ES) 2023/571 (2023. gada 13. marts), ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (2), un, otrkārt, jebkādu vēlāku Padomes Lēmumu (KĀDP) un Padomes Īstenošanas regulu, ar kuriem tiktu grozīti vai atcelti šie tiesību akti, ciktāl tajos būtu apgalvots, ka prasītājas īpašnieks ir O. Deripaska; — piespriest Padomei atlīdzināt tiesāšanās izdevumus.
Pamati un galvenie argumenti Prasības pamatojumam prasītāja izvirza trīs pamatus. 1.
Ar pirmo pamatu tiek apgalvots, ka esot pieļauta acīmredzama kļūda vērtējumā, iekļaujot prasītājas nosaukumu to personu saraksta pamatojuma izklāstā, uz kurām attiecas ierobežojoši pasākumi. 2.
Ar otro pamatu tiek apgalvots, ka esot pārkāptas tiesības uz aizstāvību un tiesības uz taisnīgu tiesu, jo prasītājai neesot dota iespēja īstenot tiesības uz efektīvu tiesību aizstāvību, it īpaši tiesības tikt uzklausītai.
Ņemot vērā ciešo saistību starp tiesībām uz aizstāvību un tiesībām uz efektīvu pārbaudi tiesā, esot pārkāptas arī prasītājas tiesības efektīvi vērsties tiesā. 3.
Ar trešo pamatu tiek apgalvots, ka apstrīdētie pasākumi esot nesamērīgi un ar tiem esot pārkāptas prasītājas tiesības, kuras nostiprinātas Eiropas Savienības Pamattiesību hartas 16. un 17. pantā.
(1) (2)
Padomes Lēmums (KĀDP) 2023/572 (2023. gada 13. marts), ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV 2023, L 75I, 134. lpp.).
Padomes Īstenošanas regula (ES) 2023/571 (2023. gada 13. marts), ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV 2023, L 75I, 1. lpp.).
Prasība, kas celta 2023. gada 25. maijā – EuroChem Group/Padome (Lieta T-293/23) (2023/C 252/88) Tiesvedības valoda – angļu Lietas dalībnieki Prasītāja: EuroChem Group AG (Zug, Šveice) (pārstāvji: N. Tuominen un M. Krestiyanova, advokāti)